Определение на Общия съд от 22 януари 2025 г. — Relea Álvarez и др./ЕСП
(Дело T-653/17)1
(Жалба за отмяна и искане за обезщетение — Икономическа и парична политика — Единен механизъм за преструктуриране на кредитни институции и някои инвестиционни посредници — Схема за преструктуриране на Banco Popular Español — Акт, неподлежащ на обжалване — Явна недопустимост)
Език на производството: испански
Страни
Жалбоподатели: María Jesus Relea Álvarez (Мадрид, Испания) и други 20 жалбоподатели, чиито имена са посочени в приложението към определението (представители: M. Gómez de Liaño Botella, V. Hernández-Tavera Martín, M. Gómez de Liaño Botella, F. Azpeitia Gamazo и L. López Álvarez, адвокати)
Ответник: Единен съвет за преструктуриране (представители: H. Ehlers, M. Fernández Rupérez, A. Lapresta Bienz и J. Rius Riu, подпомагани от B. Meyring, F. Fernández de Trocóniz Robles, T. Klupsch и S. Ianc, адвокати)
Предмет
С жалбата си жалбоподателите искат, от една страна, на основание член 263 ДФЕС да се отмени решение SRB/EES/2017/08 на изпълнителната сесия на Единния съвет за преструктуриране (ЕСП) от 7 юни 2017 година да приемане на схема за преструктуриране на Banco Popular Español, SA и от друга страна, на основание член 340 ДФЕС обезщетение за намаляване стойността на техните капиталови инструменти.
Диспозитив
Отхвърля жалбата като явно недопустима.
Липсва основание за произнасяне по молбите за встъпване на Кралство Испания, Европейската комисия, Banco Santander, SA и Banco Popular Español, SA.
Осъжда г-жа María Jesús Relea Álvarez и другите жалбоподатели, чиито имена са посочени в приложението, да понесат направените от тях съдебни разноски и тези на Единният съвет за преструктуриране (ЕСП).
Кралство Испания и Комисията понасят направените от тях съдебни разноски във връзка с молбите за встъпване.
Banco Santander понася направените от нея съдебни разноски, както и тези на Banco Popular Español във връзка с молбите за встъпване.
____________
1 ОВ C 5, 8.1.2018 г.